Document ID: /fineweb-2-swissfilter-quality_10-filterrobots/filtered/02038.jsonl.gz/2464

Dischoccupads, firmas che van bancrut e la prestaziun economica che sa reducescha massivamain – quai è la situaziun actuala tenor ils pleds dal secretariat da stadi per l'economia SECO. Questa situaziun na sa midia betg uschè spert.
187'000 interpresas hajan annunzià per totalmain 1,9 milliuns emploiads lavur curta. Quai ha ditg la directura dal SECO, Marie-Gabrielle Ineichen-Fleisch davant las medias a Berna.
Il product naziunal brut sa reduceschia l'onn current per 6,7 pertschient. La Svizra stoppia quintar cun ina reducziun da la prestaziun economica da 25 pertschient.